Ghoema-bekroonde groep se nuwe musiekvideo laat die voete jeuk - Afrikaanse Musiek Nuus
"Vlugvoetig se musiekvideo is een groot Kaleidoskopiese partytjie van kleur, ritme en genotvolle danspassies – in 'n egte Swing-dansstyl uit die vyftigs! Die liefdesverhaal wat afspeel, is een van hoop vir die sogenaamde bleeksiele wat duidelik met hulle unieke danspassies óók 'n meisie se hart kan verower! As jy nie luskry om te dans saam met hierdie jolige spulletjie nie, moet jy dalk die volumeknoppie net nóg 'n bietjie opdraai," sê Kaleidoskoop se Anique Jordaan oor die video van hulle nuutste enkelsnit wat pas op kykNET Top 20 bekendgestel is en almal aan die praat het.
Vlugvoetig is beslis 'n gewilde keuse wees, onder oud en jonk, wanneer daar om die braaivleisvuur gekuier of oor die dansvloer geskoffel gaan word. Die enkelsnit is deel van die Gunsteling Seisoen-album en is aanlyn beskikbaar.